Arne Riis (bandy)

Denne artikkelen omhandler bandypersonligheten Arne Riis. For tekstforfatteren med samme navn, se Arne Riis.

Arne Riis (født 4. september 1915, død 16. oktober 1977) var en norsk idrettsleder og sportsjournalist fra Grünerløkka i Oslo. Han var formann i Norges Bandyforbund fra 1947 til 1950 og var også formann i Oslo Idrettskrets og Oslo Fotballdommerlaug. Han var dommer i fotball og bandy og dømte blant annet NM-finalen i bandy i 1946. Riis representerte B.14, som senere ble Grüner Idrettslag.

Arne Riis var i en årrekke, inntil 1974, fast bandyjournalist i Aftenposten. Han var redaktør for bandyforbundets 50-årsjubileumsbok i 1970.

 Referanser 

Kategori:Norske bandydommere
Kategori:Norske fotballdommere
Kategori:Norske idrettsledere
Kategori:Bandy i Norge
Kategori:Journalister i Aftenposten